Ultimate Mets Database: Game of August 4, 2013 - Game Memories
Royals 4, Mets 3 2013 Regular Season Game 109
Royals 6, Mets 2 Next Game:
National League Standings, August 4, 2013 Waarom kan ons die Bybel glo? - www.bybelkennis.co.za
Ons kan die Bybel glo omdat dit soos ŉ “antieke TV-program” oor God is. As ons daarna “kyk,” sien ons hoe God is. Die hoofakteur is natuurlik Jesus.
Daar word sommer ŉ klomp ongelooflike dinge oor Jesus gesê: Hy is die Seun van God, nee, God self. Hy is die beeld van God en sulke dinge. As Hy dit is… is dit beslis waar ons God gaan kry. As Hy dit nie is nie… is al die Christene oor die eeue vir groot gekke gehou. Dis of die een of die ander.
Wat maak Jesus so spesiaal dat ons in Hom moet glo? Daar word woeste bewerings oor Hom gemaak… byvoorbeeld, dat Hy God is! Hoe op aarde kan jy dit bewys? Wel, as jy sê jy’s ŉ miljoenêr moet jy kan uithaal en wys; of as jy sê jy is ŉ TV ster moet jou gesig darem gereeld op die kassie verskyn, anders is jy ŉ namaaksel, dis verseker. As Jesus sê Hy is God, moet Hy darem seker kan doen wat God doen. En wat kan net God doen? Net Hy kan lewe gee. Dit kan mense nie doen nie. As Jesus dan ook lewe kan gee, moet ons dus aflei dat Hy God is. Hoe anders? En Hy het dit gedoen… met Lasarus (Johannes 11) en nog meer: Hy het self uit die dood opgestaan (Johannes 11:17-18; Johannes 20; 1 Korintiërs 15). Ja-nee, Hy het dood aan ŉ kruis gehang en drie dae later springlewendig met sy volgelinge gepraat. Net God kon van ŉ dooie Jesus ŉ lewendige Jesus maak. Daarom weet ons Jesus staan aan die kant van God. En onthou, God lieg nie en Hy verdra nie ŉ gejokkery nie. Jesus sou ook nie vir ons gejok het nie, juis omdat Hy aan die kant van God staan. Hy kan tog nie aan die eenkant vir God wees en aan die ander kant nie. Ons kan maar glo wat Hy sê. Sy boodskap is die waarheid. Daarom kan ons die Bybel maar glo.